การรักษาการติดเชื้อ
ถ้าคุณกังวลเกี่ยวกับรอยสักแต่ไม่แน่ใจว่าติดเชื้อหรือเปล่า คนที่จะบอกคุณได้ดีที่สุดก็คือช่างสักที่คุณไปสักมาด้วยนั่นแหละ ให้เขาดูรอยสักว่ามันเป็นอย่างไร และให้เขาประเมินดู ถ้าคุณมีอาการขั้นรุนแรง เช่นมีกลิ่นเหม็นโชย หรือรู้สึกเจ็บมาก ข้ามขั้นตอนนี้ไปพบแพทย์หรือเข้าห้องฉุกเฉินทันทีเพื่อรับการรักษาได้เลย ถ้าคุณไปคุยกับช่างสักมาแล้ว และได้ลองดูแลรอยสักอย่างดีที่สุดแล้ว แต่ยังรู้สึกถึงอาการติดเชื้ออยู่ การไปพบแพทย์ให้เร็วที่สุดก็ถือเป็นเรื่องสำคัญ และรับยาปฏิชีวนะมาซะ มันอาจไม่ได้รักษาเรื่องรอยสักโดยตรงมากนัก แต่ยาก็จะช่วยให้อาการติดเชื้อบรรเทาลงได้อยู่ กินยาตามคำแนะนำให้เร็วที่สุดเท่าที่จะทำได้ เพื่อให้ร่างกายได้ต่อสู้กับอาการติดเชื้อ อาการติดเชื้อเฉพาะที่นั้นยังพอง่ายต่อการรักษาอยู่ แต่การติดเชื้อในกระแสเลือดถือเป็นเรื่องรุนแรงและต้องการการรักษาอย่างรวดเร็ว แพทย์ของคุณอาจให้ครีมที่ไว้ใช้เฉพาะที่ที่มีสรรพคุณดีเท่ายาปฏิชีวนะ เพื่อเอาไว้ฟื้นฟูรักษารอยสักอย่างเหมาะสม ถ้าเป็นเช่นนั้นก็ให้ทาครีมเป็นประจำ และรักษารอยสักให้สะอาดที่สุด ล้างออกเบาๆ ด้วยน้ำเปล่าสองครั้งต่อวัน หรือทำตามคำแนะนำโดยเฉพาะของแพทย์ หลังจากที่รักษาเสร็จแล้ว ก็จำเป็นต้องใช้ผ้าพันแผลปลอดเชื้อพันเอาไว้ แต่ก็ต้องระบายอากาศเพื่อเลี่ยงไม่ให้เกิดการติดเชื้อลามหนักขึ้นไปอีก เพราะรอยสักต้องการอากาศสดชื่นอยู่เสมอ ล้างรอยสักเป็นประจำด้วยสบู่ที่อ่อนโยนและน้ำสะอาด จากนั้นซับให้แห้งก่อนที่จะพันผ้าพันแผลใหม่ หรือจะปล่อยผึ่งลมเอาไว้ก็ได้ ห้ามปกปิดหรือทำให้รอยสักใหม่เปียกชุ่มไว้เด็ดขาด ไม่อย่างนั้นมันอาจเกิดการติดเชื้อได้
ให้ช่างสักดูแผลติดเชื้อ. ไปพบแพทย์. ใช้ครีมที่ไว้ใช้เฉพาะที่. คอยให้รอยสักแห้งอยู่เสมอขณะที่กำลังรักษาแผลติดเชื้อ.
https://www.wikihow.com/Tell-if-a-Tattoo-Is-Infected
Treating Infection